特區政府從未公開應用程式嘅原始碼，唔似得多個海外國家，包括英國、德國、加拿大、新西蘭等地方嘅類似嘅app。佢指應用程式由外聘私人公司開發，亦都冇要求對方公開原始碼，唔公開原始碼係要尊重知識產權。資訊科技界選委、數據科學家黃浩華曾經對政府嘅講法覺得奇怪，話appstore同政府網頁已經講到明程式係由資科辦擁有，私人公司只係負責開發，政府有權將佢公開。